TH พุ่งกว่า 18% ทำนิวไฮในรอบ 8 เดือน
TH พุ่งกว่า 18% นิวไฮในรอบ 8 เดือน หลังรับข้อเสนอให้ "เซ็นทรัล ฟู้ด รีเทล" เข้าบริหารร้านค้าปลีกของบ.ย่อย ภายใต้รูปแบบ Tops Daily รวม 2 สาขา ล่าสุด ณ เวลา 15.38 น. ราคาอยู่ที่ 0.84 บาท บวก 0.13 บาท หรือ 18.31% สูงสุดที่ 0.92 บาท ต่ำสุดที่ 0.70 บาท มูลค่าซื้อขายที่ 91.11 ล้านบาท 
24 มี.ค. 2560

ผู้สื่อข่าวรายงานว่า ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 15.38 น. ราคาอยู่ที่ 0.84 บาท บวก 0.13 บาท หรือ 18.31% สูงสุดที่ 0.92 บาท ต่ำสุดที่ 0.70 บาท มูลค่าซื้อขายที่ 91.11 ล้านบาท โดยราคาหุ้นปรับตัวสูงสุดในรอบ 8 เดือน ตั้งแต่ราคาหุ้นอยู่ที่ระดับ 0.84 เมื่อวันที่ 11 กรกฎาคม 2559

โดย TH ระบุว่า ที่ประชุมคณะกรรมการบริษัท ดีดี ธัญการย์ จำกัด ซึ่งเป็นบริษัทย่อย ที่ประกอบธุรกิจค้าปลีกและซุปเปอร์มาร์เก็ต ได้มีมติตกลงรับข้อเสนอและลงนามในหนังสือแสดงเจตจำนง ให้บริษัท เซ็นทรัล ฟู้ด รีเทล จำกัด เข้าบริหารร้านค้าปลีก จัดหาสินค้า จัดจำหน่ายสินค้าและบริการ ภายใต้รูปแบบ Tops Daily มีกำหนดระยะเวลาให้บริการ 2 ปี จำนวน 2 สาขา ได้แก่ สาขาเพิ่มสิน และสาขาท่าอิฐ โดยกำลังดำเนินการตามขั้นตอน และทำความตกลงร่วมกัน ซึ่งหากมีความคืบหน้าจะรายงานให้ทราบต่อไป